b'\n_START_ARTICLE_\nKwing-Kungks\n_START_SECTION_\nAjalugu\n_START_PARAGRAPH_\nKwing-Kungks sai endale nime umbes aastal 2000. B\xc3\xa4ndi tollane trummar Margo Pajula ning kitarri ja h\xc3\xa4\xc3\xa4lemoodustamisega katsetav Janno otsisid oma ideetusele toetust s\xc3\xb5naraamatust. Esimene suvaliselt avatud leht t\xc3\xb5i lagedale s\xc3\xb5napaari Kwing-Kungks. L\xc3\xa4hemal uurimisel selgus, et tegu on maastikuarhitektuuri terminiga, viie objekti paigutusega ruumis._NEWLINE_Kwing-Kungks`i \xe2\x80\x9craudvara\xe2\x80\x9d moodustasid pikki aastaid Sven Oeselg ja Janno, kes olid tegevad ka mitmes Kungksile eelnenud b\xc3\xa4ndis. K\xc3\xb5igepealt loodi 97. v\xc3\xb5i 98. aastal n\xc3\xbc\xc3\xbcdse Luarvik-Luarviku trummari Andrese ergutusel b\xc3\xa4nd Smoking Causes Cancer. Proovi tehti bussijaama l\xc3\xa4hedal, venelastest rajuhevimeestele kuulunud Gildi rokiklubis, mis oli tegelikult v\xc3\xb5imla. Kohe esimeses proovis sai selgeks kurb t\xc3\xb5siasi, et peale trummari ei oska pilli m\xc3\xa4ngida mitte keegi ja et seda b\xc3\xa4ndi pole v\xc3\xb5imalik kuidagi k\xc3\xb5lama saada. \xc3\x95nneks avastati l\xc3\xb5puks, et kui sisse l\xc3\xbclitada efektiplokid ja kitarrisaundid v\xc3\xb5imalikult haigeks m\xc3\xbcraks keerata, on monotoonseid trummibiite m\xc3\xbcradega \xc3\xbcle ujutades v\xc3\xb5imalik \xe2\x80\x9ctehnot\xe2\x80\x9d teha._NEWLINE_SCC tegutses v\xc3\xa4ikeste koosseisu muutustega veel nimede Trauma ja Dead Grapes all. Viimase nimega leidis aset ka b\xc3\xa4ndi esimene kontsert M\xc3\xa4tta M\xc3\xa4lestuskontserdil aastal 98 ning selleks ajaks oli b\xc3\xa4ndiga \xc3\xbchinenud ka endise Argentina punkb\xc3\xa4ndi Zriamuli kitarrist Maike. M\xc3\xa4tta m\xc3\xa4lestusel esitati viis v\xc3\xb5i kuus lugu, sealhulgas \xe2\x80\x9cM\xc3\xbctsid p\xc3\xa4he\xe2\x80\x9d. B\xc3\xa4ndi esinemist j\xc3\xa4lgis lava tagant terase pilguga noor ja andekas trummar Margo, kes oli P\xc3\xa4rnu-Jaagupist kohale s\xc3\xb5itnud sealse agropungi b\xc3\xa4ndiga Square. Talle avaldas Dead Grapes muljet. \xc3\x9chel j\xc3\xa4rgnevatest pidudest said Janno ja Margo tuttavaks ning viimane kutsuti b\xc3\xa4ndi uueks trummariks, varsti tehti lahti ka mainitud s\xc3\xb5naraamat._NEWLINE_Kwing-Kungks sai valmis 6-7 lugu, (\xc3\xbches laulis k\xc3\xb5rilaulu ka elav legend ja laboratoorium Velbaum ise) mis Zahiri laulja Tambeti s\xc3\xb5nul b\xc3\xa4ndi nimega Loop meenutasid. Kungkslased ise vaimustusid sel ajal b\xc3\xa4ndidest nagu The Fall, Sonic Youth, The Cramps ja The Stooges. Igal juhul \xc3\xb5nnestus esinema p\xc3\xa4\xc3\xa4seda Dallase soojendajaks koos Pia Frausiga ja k\xc3\xb5igile b\xc3\xa4ndi liikmetele tundus, et n\xc3\xbc\xc3\xbcd kakkavad asjad \xc3\xbclesm\xc3\xa4ge minema. Ja nii ka l\xc3\xa4ksid. Kuni aasta 2000 novembrini, mil esineti alternatiivmuusika festivalil Operatsioon B ja peale mida kolm neljandikku b\xc3\xa4ndist Eesti pinnalt p\xc3\xa4ris pikaks ajaks lahkus. Ideeks sai b\xc3\xa4ndi edasi tegemine Hispaanias. Operatsioon B`l n\xc3\xa4gi Kwing-Kungks`i esinemist ka rohkem metal-rap\xc2\xb4ilikumas b\xc3\xa4ndis Patient Zero kitarri m\xc3\xa4nginud Valter, kes ei osanud siis aimata, et umbes kahe aasta p\xc3\xa4rast hakkab ta sama nimega b\xc3\xa4ndis trumme taguma ning on selleks ajaks moodustanud ka uue stoner-rock`i b\xc3\xa4ndi Shelton San, kellest saab \xc3\xbcldse \xc3\xbcks Eesti k\xc3\xb5vemaid m\xc3\xbcraj\xc3\xb5uke._NEWLINE_Peale m\xc3\xb5ningaid seiklusi j\xc3\xb5udis Hispaaniast ja Hollandist tagasi Janno, kes umbes 2002 talvel Valtriga ka uut b\xc3\xa4ndi kokku panna tahtis. M\xc3\xb5nest j\xc3\xa4mmist ja proovist j\xc3\xa4id l\xc3\xb5puks kokku Valter (trummid), Heiko (bass), Lotte (laul), Janno (laul, kitarr), Holger (endine Dallas, s\xc3\xbcnt) ja Sven (r\xc3\xbctmimasin, bass), kes Hollandist tagasi j\xc3\xb5udes ka l\xc3\xb5puks b\xc3\xa4ndiga \xc3\xbchines. Kuna Hollandis olid Janno ja Sven k\xc3\xa4inud lugematutel kontsertidel ja maailmas tekkis hullumeelse energiaga m\xc3\xa4ratsevaid garaa\xc5\xbeib\xc3\xa4nde \xc3\xbche juurde, v\xc3\xb5tsid vanade lemmikute k\xc3\xb5rval kohad sisse uued ja huvitavad: The Hives, White Stripes, Moldy Peaches, The Libertines, The Hunches. Heiko ja Valter t\xc3\xb5id majja oma lemmikud nagu At The Drive In, Fugazi, Shellac ja Helmet. Sel perioodil k\xc3\xb5las Kwing-Kungks rohkem kui kunagi nagu garage roki b\xc3\xa4nd, seda eriti lugudes Love Hellou!!! ja Blues For Wild Shoes._NEWLINE_trummar Valter rohkem oma b\xc3\xa4ndile keskendus ja Kungksist poolte s\xc3\xb5bralikul kokkuleppel lahkus. Peagi lahkus ka Holger. Uueks trummariks sai l\xc3\xb5puks endine Zriamuli trummim\xc3\xbcristaja Tiina ning teiseks kitarristiks Janno keskkooliaegne s\xc3\xb5ber Reio (endine Lobsand Dorje), kes talle indiemuusikat \xc3\xbcldse tutvustas. Kwing-Kungksi viimase koosseisu moodustavad alates 2004. aasta talvest seega Lotte, Reio, Tiina, Janno ja Heiko. Hiljem \xc3\xbchines nendega ka Mihkel Luarvik Luarvikust, kes lahkus koos Lottega 2005. aasta s\xc3\xbcgisel._NEWLINE_Peale viimast koosseisuvahetust j\xc3\xa4i Kwing-Kungks neljaliikmeliseks. Peale m\xc3\xb5ningaid kontserte 2005. aasta l\xc3\xb5pus l\xc3\xa4ks ansambel 2006. aasta veebruaris laiali.'